# בנק הדואר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בנק הדואר הוא חברת בת של דואר ישראל. הבנק מספק שירותים פיננסיים מגוונים ללקוחות עסקיים, גופי ממשלה ולכלל הציבור במסגרת סניפי הדואר הפרושים ברחבי הארץ. בנק הדואר בבעלות ממשלתית ונתון לפיקוח משרד התקשורת כמו יתר שירותי הדואר.

## [עריכה] הבנק ושירותיו

התשתית הקיימת של בנק הדואר הינה חלק מהקמת רשות הדואר ושירותיו ניתנים על פי חוק רשות הדואר 1987. במסגרת זו הוקצו אשנבים נפרדים בכל סניפי הדואר לביצוע פעולות הבנק, המשמש זרוע פיננסית של הרשות. במהלך השנים התרחבו השירותים והותוו לו יעדים עסקיים אשר איפשרו לו להתחרות בחלק מפעולותיו עם הבנקים המסחריים. החל מחודש מרץ 2006 הבנק הינו חברה בע"מ.

כיום שירותי בנק הדואר כוללים בין הייתר:

- שרותי אשנב לתשלומים שונים – אגרות, תשלומי מיסים, דמי מנוי, וכדומה.
- ניהול חשבונות עובר ושב ללקוחות פרטיים ולגופים עסקיים ומוסדות ציבוריים.
- שרותי מטבע חוץ – המרה, או העברה לחו"ל.
- ביצוע כל הפעולות הכספיות הקשורות לשירותי הדואר של הרשות, כגון: רכישת בולים, וכדומה.

## [עריכה] מאפיינים ייחודיים של הבנק

ייחודו העיקרי של בנק הדואר הוא עובדת היותו בבעלות ממשלתית וכל פעולותיו נתונות לפיקוח משרד התקשורת. גם העובדה שסניפיו הם אשנב בתוך סניף הדואר מבדילים אותו מהשרות הבנקאי המקובל. מאפיינים אחרים:

- שרותי האשנב לתשלומים ניתנים ללא עמלה, בניגוד לבנקים המסחריים האחרים. עובדה זו מביאה את רוב הציבור להשתמש בשירותים אלה.
- הבנק אינו מספק אשראי. לכן חשבונות עובר ושב של הבנק אינם יכולים להיות במשיכת יתר.
- לבנק הדואר 700 סניפים בכל רחבי הארץ, זהו המספר הגדול ביותר של סניפים למוסד המספק שירותים פיננסיים.
- פקידי הבנק הם עובדי רשות הדואר ורובם הגדול אינם בעלי הכשרה בנקאית הקיימת אצל עובדי הבנקים המסחריים.

## [עריכה] בנק הדואר בשוק הפיננסי

עם הפיכתו של בנק הדואר לחברה בע"מ, ומינוי מנכ"ל מקצועי מנסה הבנק לחדור לשוק הפיננסי ולנגוס פלחי שוק שהיו נחלתם של בנקים ומוסדות פיננסיים גדולים ומוכרים. פעולות שונות כבר נעשו במסגרת מגמה זו, כך למשל שודרגה תשתית המיחשוב ולקוחות הבנק יכולים לקבל מידע מיידי על פעולותיהם בטלפון ובאינטרנט, הבנק התקשר עם חברת ויזה כאל להנפקת כרטיסי אשראי ומתן הלוואות, ומציע מבצעים ייחודיים ללקוחות פרטיים ועסקיים. בין המבצעים האלה ראוי לציין את מבצע פדיון מלוות החובה, במסגרתו יכול כל אזרח לברר באחד מסניפי הבנק אם עומד לזכותו סכום כסף מפדיון מלוות שונות שגבתה ממנו המדינה בעבר. [1]

בעתיד מתכוון הבנק למכור גם שירותי ביטוח וזאת במסגרת הרפורמה של ועדת בכר, וכהגדרת מנכ"ל רשות הדואר: "הכוונה היא להפוך את הדואר לבנק קמעונאי הנותן שירותים עממיים זולים ללא לקיחת סיכונים פיננסים גדולים".

## [עריכה] קישורים חיצוניים

- האתר של בנק הדואר
- החזון של מנהל רשות הדואר
- מבצע פדיון מלוות החובה
- החוק להקמת בנק הדואר

מקור: http://he.wikipedia.org../../../%D7%91/%D7%A0/%D7%A7/%D7%91%D7%A0%D7%A7_%D7%94%D7%93%D7%95%D7%90%D7%A8.html

קטגוריות: חברות ממשלתיות בישראל | בנקים בישראל | דואר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש